
Atklāta konkursa “Dažādu medicīnas mēbeļu iegāde”
 (ID Nr. RSU 2026/154/AK_AP)

Pretendentu atlases (kvalifikācijas) prasības
1. Pretendentu kvalifikācijas prasības ir obligātas visiem pretendentiem, kas vēlas iegūt tiesības piegādāt Preci un slēgt līgumu ar Pasūtītāju.
2. Atbilstoši PIL par pretendentu Atklātā konkursā var būt jebkura fiziskā vai juridiskā persona vai piegādātāju apvienība, personālsabiedrība, kura ir iesniegusi visus dokumentus Nolikumā noteiktajā kārtībā. Ja normatīvie akti to paredz, pretendentam jābūt reģistrētam, licencētam vai sertificētam atbilstoši attiecīgās valsts normatīvo aktu prasībām.
3. Piedaloties Atklātā konkursā, Pretendentam būs jāiesniedz pieteikums dalībai iepirkuma procedūrā, kas noformēts atbilstoši Atklāta konkursa veidlapai “Pieteikums”. 
4. Piedaloties Atklātā konkursā, Pretendentam būs jāiesniedz apliecinājums par neatkarīgi izstrādātu piedāvājumu, noformēts atbilstoši Atklāta konkursa nolikuma pielikuma veidlapai “Apliecinājums par neatkarīgi izstrādātu piedāvājumu”. 
5. Pretendentu atlases (kvalifikācijas) prasības un iesniedzamie kvalifikācijas dokumenti:
	Pretendentam jāatbilst šādām kvalifikācijas prasībām:
	Pretendents, lai pierādītu atbilstību Pasūtītāja noteiktajām kvalifikācijas prasībām, iesniedz šādus dokumentus:

	Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības (ja attiecināms).
	Pasūtītājs pārliecināsies Latvijas Republikas Uzņēmumu reģistra tīmekļvietnē par to, ka Pretendenta amatpersonai, kas parakstījusi piedāvājuma dokumentus, ir paraksta (pārstāvības) tiesības.
Ja pretendents iesniedz pilnvaru, tad papildus tam jāiesniedz dokuments, kas apliecina, ka pilnvaras devējam ir pretendenta paraksta (pārstāvības) tiesības.
Pretendents, kas reģistrēts ārvalstīs – iesniedz pretendenta amatpersonas paraksta (pārstāvības) tiesības apliecinošu dokumentu/informāciju atbilstoši attiecīgās valsts nosacījumiem (piemēram, norādot publiski pieejamu reģistru, kur Pasūtītājs varētu pārliecināties par  Pretendenta amatpersonas paraksta (pārstāvības) tiesībām vai Reģistrācijas valsts kompetentas iestādes, ja attiecīgie valsts normatīvie akti paredz šādu ziņu publisku reģistru, izdota izziņa, kas apliecina  Pretendenta amatpersonas  paraksta (pārstāvības) tiesības).
Ja pretendents iesniedz pilnvaru, tad papildus tam jāiesniedz dokuments, kas apliecina, ka pilnvaras devējam ir pretendenta paraksta (pārstāvības) tiesības.

	Pretendents ir reģistrēts atbilstoši reģistrācijas valsts normatīvo aktu prasībām Komercreģistrā vai līdzvērtīgā reģistrā ārvalstīs atbilstoši  attiecīgās valsts normatīvo aktu prasībām. Pretendents ir reģistrēts kā saimnieciskās darbības veicējs Latvijas Republikas Valsts ieņēmumu dienesta (turpmāk – VID) Nodokļu maksātāju reģistrā vai līdzvērtīgā reģistrā atbilstoši  attiecīgās valsts normatīvo aktu prasībām.
Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).
	Informāciju par pretendentu, kas ir reģistrēts LV Komercreģistrā, komisija pārbauda Uzņēmumu reģistra mājaslapā (skat. www.ur.gov.lv/?a=936&z=631&v=lv) vai citā vietnē, kur iespējams pārliecināties par pretendenta atbilstību noteikumiem, ja pretendents nav iesniedzis komersanta reģistrācijas apliecības kopiju. Informāciju par pretendentu, kas ir fiziska persona un Latvijas Republikā ir reģistrēta kā saimnieciskās darbības veicēja VID nodokļu maksātāju reģistrā, Komisija pārbauda VID mājaslapā sadaļā “Saimnieciskās darbības veicēji, VID reģistrētās juridiskās personas un citas personas” (skat. https://www6.vid.gov.lv/SDV).
Pretendents, kas reģistrēts ārvalstīs – iesniedz kompetentas attiecīgās valsts institūcijas izsniegtu dokumenta kopiju, kas apliecina, ka pretendents ir reģistrēts atbilstoši tās valsts normatīvo aktu prasībām. Ja attiecīgās reģistrācijas valsts normatīvais regulējums neparedz reģistrācijas apliecības izdošanu, tad pretendents iesniedz informāciju par pretendenta reģistrācijas nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu. Pretendents var arī norādīt publiski pieejamu reģistru (interneta vietni), kur komisija varētu pārliecināties par pretendenta reģistrācijas faktu.

	Pretendentam ir jānodrošina kvalificētu un pieredzējušu darbinieku pieejamība līguma izpildes laikā nodrošinot Preces uzstādīšanu (1.-9.daļā) un Pasūtītāja darbinieku apmācību (4.daļā).
	Jāiesniedz apliecinājums par minētās prasības izpildi.



